ⵄⴱⴷ ⵍⵅⴰⵍⵇ ⴽⵓⵍⵍⴰⴱ

ⵄⴱⴷ ⵍⵅⴰⵍⵇ ⴽⵓⵍⵍⴰⴱ ⵏⵖ ⵄⴱⴷⵍⵅⴰⵍⵇ ⴽⵓⵍⵍⴰⴱ (ⵙ ⵜⵄⵕⴰⴱⵜ: عبد الخالق كلاب, ⵙ ⵜⴼⵕⴰⵏⵚⵉⵚⵜ: Abdelkhalek Koullab) ⵉⴳⴰ ⴰⵙⵍⵎⴰⴷ, ⴰⵎⵙⵣⵔⵓⵢ ⴷ ⵓⵎⴰⵔⴰ ⴰⵎⵖⵔⵉⴱⵉ. ⵉⵍⵓⵍ ⴳ ⵓⵙⴳⴳⵯⴰⵙ ⵏ 1977 ⴳ ⵜⵎⴷⵉⵏⵜ ⵏ ⴱⵏ ⵙⵍⵉⵎⴰⵏ. ⵖⵓⵔⵙ ⵜⵓⴳⵜⵜ ⵏ ⵜⵡⵓⵔⵉⵡⵉⵏ ⴳ ⵉⴳⵔ ⵏ ⵓⵎⵣⵔⵓⵢ ⵏ ⵍⵎⵖⵔⵉⴱ ⵎⴽ ⵉⴳⴰ ⴰⵏⵙⵙⴼⴰⵡ ⵖⵓⵔ ⵜⵎⴰⴷⴷⴰⵙⵜ ⵏ ⵓⵢⵓⵏⵉⵙⴽⵓ, ⴳ ⵉⵔⵣⵣⵓⵜⵏ ⵏⵏⵙ ⴰⵔ ⵉⵜⵜⵉⵔⵉ ⴰ ⵉⵙⵔⵙ ⴰⴼⵓⵙ ⵏⵏⵙ ⵅⴼ ⵡⴰⵍⵍⴰⵙ ⵏ ⵜⵖⵔⵉ ⵏ ⵓⵎⵣⵔⵓⵢ ⴰⵎⵖⵔⵉⴱⵉ ⵙ ⵢⴰⵜ ⵜⴰⵏⵏⴰⵢⵜ ⵜⴰⵎⵓⵔⵉⵜ, ⴰⵔ ⵉⴽⴽⴰⵜ ⴳ ⵜⵖⵓⵔⵉⵡⵉⵏ ⵏⵏⴰ ⵢⴰⴽⴽⴰⵏ ⵜⵉⵖⵔⵉ ⵜⴰⴳⵎⵓⴹⴰⵏⵜ ⴰⵛⴽⵓ ⴳ ⵜⴰⵏⵏⴰⵢⵜ ⵏⵏⵙ ⴰⵔ ⵙⵓⴳⴳⵓⵣⵏⵜ ⵙ ⵓⵎⵣⵔⵓⵢ ⴰⵎⵖⵔⵉⴱⵉ. ⵙⴳ ⵜⵡⵓⵔⵉⵡⵉⵏ ⵏⵏⵙ ⴰⴷⵍⵉⵙ ⵏ ⵉⴷⴰⵎⵓⵎⵏ ⵏ ⵜⵙⴰⵍⴰⴼⵉⵜ ⵜⴰⵎⵣⵔⴰⵢⵜ ⵏⵏⴰ ⵉⵙⵙⵏⴽⵔⵏ ⵜⴰⵇⵇⵓⵔⵜ ⵜⴰⵎⵇⵇⵔⴰⵏⵜ ⴳ ⵉⴳⵔⴰⵏ ⵏ ⵜⴷⵍⵙⴰ ⴷ ⵓⵙⵡⵉⵏⴳⵎ. ⵎⴽ ⵖⵓⵔⵙ ⵉⵍⵍⴰ ⵜⵓⴳⵜⵜ ⵏ ⵉⵎⵏⵏⵉⵜⵏ ⴳ ⵜⵙⵖⵡⴰⵏ ⵜⵉⵎⴰⵙⵙⴰⵏⵉⵏ ⵙⴳⵉⵙⵏ ⴰⵎⵣⵔⵓⵢ ⵏ ⵡⴰⵏⴷⴰⵍⵓⵙ ⵙⴳ ⵜⴰⵏⵏⴰⵢⵜ ⵜⴰⵎⵓⵔⵉⵜ.

 ⵉⴷⵍⵉⵙⵏ 
ⵢⵓⵔⴰ ⵉⴷⵔⵓ  ⵄⴱⴷ ⵍⵅⴰⵍⵇ ⴽⵓⵍⵍⴰⴱ ⴳ ⵜⵉⵔⵔⴰ ⵏ ⵎⵏⵏⴰⵡ ⵏ ⵉⴷⵍⵉⵙⵏ ⵙⴳⵉⵙⵏ: 

 ⴰⴷⵍⵉⵙ ⵏ ⵎⵕⵕⴰⴽⵛ ⴷ ⵜⵙⴳⴳⵉⵡⵉⵏ ⵏⵏⵙ: ⴰⵎⵣⵔⵓⵢ ⵉⵜⵜⵢⴰⵜⵜⴰⵡⵏ ⵙⴳ ⵜⴰⵙⵓⵜ ⵜⵉⵙ 7 ⵜⴰⵀⵉⵊⵔⵉⵜ/13 ⵜⴰⵎⵉⵍⴰⴷⵉⵜ ⴰⵔ ⵜⴰⵙⵓⵜ ⵜⵉⵙ 10 ⵜⴰⵀⵉⵊⵔⵉⵜ/16 ⵜⴰⵎⵉⵍⴰⴷⵉⵜ (ⴰⵣⵡⵍ ⴰⵥⵓⵕⴰⵏ: كتاب مراكش وأحوازها: التاريخ المنسي من ق 7ه/13م إلى ق 10ه/16م), ⵜⵉⵔⵔⴰ ⵏ ⵄⴱⴷ ⵍⵅⴰⵍⵇ ⴽⵓⵍⵍⴰⴱ.
 ⴰⴷⵍⵉⵙ ⵏ ⵓⵍⵎⵎⵓⴷ ⵏ ⵓⵙⵣⵎⵣ ⴰⵎⵣⵔⴰⵢ ⴰⵔⵎⵎⵓⵙ ⵏ ⵢⴰⵏ ⵓⵣⵓⵔⵜ ⴰⴷⵉⴷⴰⴽⵜⵉⴽ ⴷ ⵓⵙⵎⵀⵍ ⵏⵏⵙ (ⴰⵣⵡⵍ ⴰⵥⵓⵕⴰⵏ: كتاب تعلم التحقيب التاريخي استيعاب نموذج ديداكتيكي وأجرأته), ⵜⵉⵔⵔⴰ ⵏ ⵎⵓⵃⵎⵎⴰⴷ ⵚⴰⵀⵓⴷ, ⵄⴱⴷ ⵍⴼⵜⵜⴰⵃ ⵀⴰⵛⴰⵎⵉ ⴷ ⵄⴱⴷ ⵍⵅⴰⵍⵇ ⴽⵓⵍⵍⴰⴱ.
 ⴰⴷⵍⵉⵙ ⵏ ⵉⴷⴰⵎⵓⵎⵏ ⵏ ⵜⵙⴰⵍⴰⴼⵉⵜ ⵜⴰⵎⵣⵔⴰⵢⵜ (ⴰⵣⵡⵍ ⴰⵥⵓⵕⴰⵏ: أوثان السلفية التاريخية) , ⵜⵉⵔⵔⴰ ⵏ ⵄⴱⴷ ⵍⵅⴰⵍⵇ ⴽⵓⵍⵍⴰⴱ.

 ⵉⵎⵏⵏⵉⵜⵏ ⵉⵎⴰⵙⵙⴰⵏⵏ 
ⵉⴷⵔⴰ ⵄⴱⴷ ⵍⵅⴰⵍⵇ ⴽⵓⵍⵍⴰⴱ ⵙ ⵜⵓⴳⵜⵜ ⵏ ⵉⵎⵏⵏⵉⵜⵏ ⵉⵎⴰⵙⵙⴰⵏⵏ ⴳ ⵎⵏⵏⴰⵡⵜ ⵏ ⵜⵙⵖⵡⴰⵏ ⵜⵉⵎⴰⵙⵙⴰⵏⵉⵏ ⵣⵓⵏ:

 ⴰⵎⵣⵔⵓⵢ ⵏ ⵡⴰⵏⴷⴰⵍⵓⵙ ⵙⴳ ⵜⴰⵏⵏⴰⵢⵜ ⵜⴰⵎⵓⵔⵉⵜ.
 ⴰⵎⵣⵔⵓⵢ ⵏ ⵉⴷⵔⵉⵙⵉⵢⵏ (ⴰⵢⵜ ⴷⵔⵉⵙ) ⵙⴳ ⵜⴰⵏⵏⴰⵢⵜ ⵜⴰⵎⵓⵔⵉⵜ.
 ⴰⵎⵣⵔⵓⵢ ⵏ ⵉⴱⵓⵔⵖⵡⴰⵟⵉⵏ ⵙⴳ ⵜⴰⵏⵏⴰⵢⵜ ⵜⴰⵎⵓⵔⵉⵜ.
 ⴰⵎⵣⵔⵓⵢ ⵏ ⵓⵡⴰⵏⴽ ⵏ ⴱⴰⵏⵉ ⵎⴷⵔⴰⵔ ⵙⴳ ⵜⴰⵏⵏⴰⵢⵜ ⵜⴰⵎⵓⵔⵉⵜ.
 ⵜⴰⵎⵣⵔⴰⵢⵜ ⵏ ⵓⵙⵄⵕⵕⴱ.
 ⵓⴷⴰⵢⵏ ⵏ ⵍⵎⵖⵔⵉⴱ ⵉⵏⴳⵔ ⵏ ⵓⴱⵓⵖⵍⵓ ⴷ ⵓⵙⵏⵓⵃⵢⵓ.
 ⵉⵣⵏⴰⵜⵏ ⴳ ⵍⵎⵖⵔⵉⴱ ⴰⵎⵟⵟⴰⵕⴼⵓ ⴳ ⵓⵣⵎⵣ ⴰⵏⴰⵎⵎⴰⵙ.

 ⵉⵙⴰⵖⵓⵏⵍ